WALKMAN Ръководство на потребителя
Принтиране
Начална страница > Как се използва софтуера > Windows Explorer (плъзгане и пускане) > Прехвърляне на видео/снимки/подкастове чрез Windows Explorer

## Прехвърляне на видео/снимки/подкастове чрез Windows Explorer

Можете да прехвърлите данни директно чрез плъзгане и пускане с мишката чрез Windows Explorer на компютъра си.
Подсказване

- Някои WMV файлове могат да се възпроизвеждат само при прехвърляне през Windows Media Player.

1. Свържете плейъра към компютъра, като използвате USB кабел (доставен).

1. Щракнете върху [Старт] – [Моят компютър] или [Компютър] – [WALKMAN] – [Storage Media], след това изберете папката [VIDEO], [PICTURE], [PICTURES], [DCIM] или [PODCASTS].

Йерархията на данните може да се различава в зависимост от средата на компютъра ви.

1. Плъзнете и пуснете файловете или папките в папка [VIDEO], [PICTURE], [PICTURES], [DCIM] или [PODCASTS], или в една от техните подпапки.

- Видео файлове или папки: плъзнете и пуснете в папка [VIDEO], или в една от нейните подпапки.

- Файлове или папки със снимки: плъзнете и пуснете в папка [PICTURE], [PICTURES] или [DCIM], или в една от техните подпапки. Ако желаете да използвате снимките като слайдшоу скрийнсейвър [Подробности], плъзнете ги и ги пуснете в папката [SCREENSAVER] в папката [PICTURE].

- Папки и файлове с подкаст епизоди: плъзнете и пуснете подкаст папките в папката [PODCASTS], а файловете с епизоди в подкаст папките.

1. Видео/снимки/подкаст файлове или папки на вашия компютър

1. Видео: [VIDEO] папка в плейъра

Снимки: [PICTURE], [PICTURES] или [DCIM] папка в плейъра
Подкаст: [PODCASTS] папка в плейъра

#### Относно йерархията на данните

Плъзнете и пуснете файлове или папки в правилната папка, както е показано на следните илюстрации.
Плейърът може да възпроизвежда видео от 1во до 8мо ниво на папката [VIDEO] и може да показва снимки от 1во до 8мо ниво на папки [PICTURE], [PICTURES] и [DCIM]. Плейърът може да възпроизвежда подкаст епизоди от 2ро ниво на папката [PODCASTS].
Забележка

- Не разкачвайте USB кабела, докато на плейъра се показва [Do not disconnect.]. В противен случай данните, които се прехвърлят или се съхраняват на плейъра, може да се повредят. Ако плейърът бъде разкачен по време на прехвърляне на файловете, в плейъра може да останат ненужни файлове. В този случай прехвърлете използваемите файлове обратно на компютъра и форматирайте плейъра [Подробности].

- Не променяйте имената на папките и не изтривайте папките [MUSIC], [VIDEO], [DCIM], [PICTURE], [PICTURES], [SCREENSAVER] и [PODCASTS].

- Някои файлове може да не могат да бъдат възпроизведени на плейъра поради защитени авторски права.

- Ако Content Transfer се стартира автоматично след свързване на плейъра към компютъра чрез USB кабел (доставен), затворете или игнорирайте Content Transfer, защото Content Transfer не е необходимо да се използва. За подробности относно настройката за автоматично стартиране на Content Transfer, вижте Помощ на Content Transfer.

Подобни теми
Прехвърляне на видео/снимки/подкастове чрез Content Transfer
Прехвърляне на музика чрез Windows Explorer
Гледане на видео [Videos]
Възпроизвеждане на подкаст [Podcasts]
Разглеждане на снимки [Photos]
Обратно в началото